Flu Hartberg

Flu Hartberg (født Ole Fridtjov Hartberg; 28. oktober 1979) er en norsk tegneserieskaper og illustratør fra Tåsen i Oslo.

Hartberg er tegneserieskaper, illustratør og barnebokforfatter og har gitt ut en rekke tegneseriebøker og barnebøker. Han er også en anerkjent illustratør og illustrerer fast for Dagbladet, og gjør illustrasjonsoppdrag for diverse kunder, og er en del av kunstkollektivet Dongery.

Bakgrunn og utdannelse 

Flu Hartberg vokste opp på Biri i Oppland og flyttet til Oslo som 7-åring, der han har bodd siden. Han er utdannet ved Elvebakken videregående skole (tegning, form og farge 1995–1998), Høgskolen i Telemark (tegning, bilde, 1998–1999), Strykejernet kunstskole (2000–2001) og University of Central England (illustration, 2001–2002).

Kunstnerisk virke

Illustratør 
I tillegg til å ha faste tegneseriestriper på trykk i Dagbladet og gi ut egne tegneseriesamlinger, har Hartberg illustrert flere bokutgivelser på ulike forlag. Han har også vært benyttet som illustratør av en rekke virksomheter og reklamebyråer.

Kursholder 
Han har også vært kursleder for en rekke workshops og kurs i tegneserier, manus, idéprosess og tegning i regi av Den Kulturelle Skolesekken i Østfold, Troms og Hordaland, samt holdt kurs for blant andre Deichmanske Bibliotek Grünerløkka og Teknisk Museum i Oslo.

Veggmalerier 
I 2001 malte Hartberg et monumentalt veggmaleri på fasaden til Brenneriveien 9, som huset Strykejernet Kunstskole.

Han har også laget veggmalerier på Birkelund skole 2011.

Utstillinger 
I august 2015 holdt han separatutstilling «Den Ultimate Fagprat-utstillingen» på Galleri VIS/ Deichman Grünerløkka januar 2015 samt på Lambertseter bibliotek august 2015.

Komiteer og utvalg 
Hartberg var fast komitémedlem i Oslo Comics Expo fra 2007 til 2016, med hovedansvar for intervjuer, paneler og kunstnerisk innhold. I 2017 ble han medlem av Nasjonalbibliotekets komité for innkjøp av bokillustrasjoner.

Albumcover 
Hartberg har tegnet flere albumcoverene til rockebandet The Good The Bad and The Zugly, blant annet til albumene Misanthropical House, Algorithm & Blues og Research and Destroy.

Publikasjoner (utvalg)

Bøker og tegneserier 
 2001 Hygiene (eget seriehefte), Jippi forlag
 2002 Hygiene 2 (eget seriehefte), Jippi forlag
 2005 English Conversation (tegneseriealbum), Jippi Forlag
 2007 Gordon blir uteligger – barnebok av Markus Midré, Damm
 2007– Fagprat (tegneseriestripe), publiseres fast i Dagbladet siden 2007
 2008 Muren – bilderoman med Markus Midré, Cappelen Damm
 2009 Horgan (tegneserieroman), No Comprendo
 2009 Odd (tegneseriealbum), Egmont
 2010 Fagprat (samlebok), Cappelen Damm – tildelt SPROING-prisen for beste norske samlebok
2011 Borte vekk i byen (myldrebok), Cappelen Damm
2014 Fagprat 2 (samlebok), Cappelen Damm – tildelt diplom i kåringen «Årets Vakreste Bøker»
2014 Fjols (barnebok), Cappelen Damm
2014 Sjakk : slik blir du helt konge – med Ellisiv Reppen, Cappelen Damm – tildelt diplom i kåringen «Årets Vakreste Bøker»
2015 Benny-Bobs Biffbanan – med Arne Svingen,Gyldendal
2016 Borte Vekk i Verdensrommet (myldrebok), Cappelen Damm
2016 Moderator (tegneserieroman), No Comprendo Press
2017 Fagprat 3 (samlebok), Cappelen Damm
2017 Benny-Bobs Beste Bråkebøller – med Arne Svingen, Gyldendal
2019 Bøtte (tegneseriesamling), No Comprendo Press
2020 Spesialklassen (illustrert barne/ungdomsbok/tegneserie), Cappelen Damm
2020– Miniminister – ukentlig satiretegneserie for Dagbladet 

Kaja og Stine "Lesehesten"-barnebokserie av Line Baugstø Aschehoug, 9 titler

TV og video 
Hartberg har hatt regi, klipp, animasjon m.m på:

 2013 Høssing Kommunes Info Video Kanal, nett-tv-serie på 6 episoder for NRKs strømmeplattform, publisert mai 2013
 2014 Høssing Lokal TV, 6 episoder, publisert juli/august 2014 på NRK.no
 2014 Høssing Kommunes Julekalender, 24 episoder, publisert desember 2014 på NRK.no
 2015 Dum Dum Minister, musikkvideo for Black Debbath/Duplex Records, publisert april 2015
 2017 Video-til-lyd-produksjon for rockebandet Motorpsychos turné høsten 2017
 2018 Intrepid Explorer, musikkvideo for Motorpsycho
 2019 NRK Hyper, 2 episoder for NRK Satiriks
 2019 Et Perfekt Par, muskkvideo for Bare Egil Band – regi/animasjon
 2019 Video-til-lyd-produksjon for Trondheim Jazz Orchestra til Festspillene i Nord-Norge 2019
 2019 Playback, musikkvideo med Bendik Kaltenborn for Center of The Universe

Med kunstnerkollektivet Dongery

Publikasjoner 
 2012 Dongery (samleboks), No Comprendo
 2018 Dongery Klikker (samling av tegneseriestriper tidligere publisert i Dagbladet), No Comprendo

Utstillinger 

 Inngangsfasaden på Oslo S: Kjempe-tegneserie, med Dongery
 Gruppeutstillinger bl.a. i Fumetto, Sveits og Norske Grafikere

Familie 
Flu Hartberg er bror til Aslak Hartberg.

Referanser

Eksterne lenker 
 Egen hjemmeside
 Artikkel fra Store Norske Leksikon
 Flu Hartberg i Dagbladet
 Flu Hartberg hos Cappelen Damm

Norske tegneserieskapere
Norske illustratører
Personer fra Oslo
Alumni fra Elvebakken videregående skole